Help:VisualEditor/FAQ/fo

Sum heild

 * Hvat er VisualEditor?
 * VisualEditor er eitt átak til menning av ritbúnaðinum av Wikimedia Foundation, sum fer at loyva fólki at rætta síður síður í MediaWiki uttan at tað er neyðugt at læra wikitekst syntaks. Við VisualEditor, fer tað at rætta eina síðu at virka nøkulunda eins og ein "word processor", við tað at teksturin, meðan tú rættar, fer at síggja út eins og hann ger eftir at tú hevur rættað.


 * Hví verður henda broyting framd?
 * Tann størsta forðingin fyri at gera ta fyrstu rættingina, og tí eisini tann størsta forðingin fyri at fara í holt við leiðina, sum kundi ført til, at ein gerst ein virðismikil og royndur limur av felagsskapinum, er tann svert tilgongiliga wikimarkeringin, sum varð brúkt í tí gamla rættingarvindeyganum. Fyri at økja um talið av væleydnaðum fyrstu-ferð-rættingar-royndum, hava vit tørv á einum betri rættingar skipan.


 * Nær verður VisualEditor aktiveraður á mínari wiki?
 * Hetta er verandi tíðarætlan (hon kann verða broytt):
 * 23. juni: A/B roynd á tí Ensku Wikipedia. VisualEditor verður útgivin til 50% av nýliga skrásettum kontum.
 * 1. juli: Aktivering av VisualEditor til Ensku Wikipedia sum standard fyri allir brúkarar sum eru innritaðir.
 * 8. juli: Aktivering av VisualEditor til Ensku Wikipedia sum standard fyri dulnevndir og innritaðir brúkarar.
 * 18. juli: Aktivering av VisualEditor til tær størstu Wikipedia wikiirnar. Listin er ikki avgjørdur enn, men fer heilt sikkurt at fevna um Wikipedia á týskum, fronskum og italskum fyri allar brúkarar.
 * 29. juli: Aktivering av VisualEditor til allar aðrar Wikipedia wikiir sum standard fyri allir brúkarar, uttan nakrar fáar wikiir, (eitt nú ta kinesisku Wikipedia), har ið VisualEditor ikki riggar.
 * Í løtuni er ætlanin at aktivera á Wikipedia síður fyrst, og at aktivera á systir verkætlanir síðst í desember 2013, orsakað av ymiskum trupulleikum ið standast av summum av neyðugu broytingunum.


 * Eg fann ein feil við VisualEditor. Hvussu kann eg boða frá, so tit kunnu rætta feilin?
 * Um tú ynskir tað og hevur møguleika fyri tí, vinarliga melda so feilin til bugzilla í "VisualEditor" product. Fleiri wikiir hava eisini eina síðu, sum bert er til slíkar fráboðanir at geva afturmeldingar um VisualEditor; sí yvirlitið á Wikidata. Tað er eisini ein høvuðs afturmeldingarsíða á mediawiki.org.


 * Hvussu frávelji eg VisualEditor?
 * Fyri at halda fram við at rætta wikitekstin beinleiðis, so skal tú bert klikkja á "Rætta keldur" (Edit source) knøttin ístaðin fyri "Rætta". Um tú ynskir sektións rættingarleinkjur sum lata upp tann klassiska wikitekstrættaran eisini, far so til tínar innstillingar og ger virknan møguleikan sum eitur "Brúka wikitekstrættaran fyri at rætta brot meðan VisualEditor er í beta".


 * Ein funksjón manglar í VisualEditor. Hvussu kann eg biðja tykkum um at leggja hesa funksjónina afturat?
 * Nakrar funksjónir verða í løtuni mentar ella koma eftir ætlan seinni (eitt nú at rætta kring myndir og fyrimyndir). Vegakortið og málini hjá Wikimedia verkfrøðinga kladdu fyri 2013–2014 gevur eisini eitt sindur meira kunning. Um tú ikki finnur nakra tilvísing til tað nýggju funksjónina, sum tú ynskir at skjóta upp, so kanst tú skjóta hana upp eins og tá tú meldar ein feil.; Verður tað framvegis ein møguleiki at rætta við at nýta wikitekst eftir at VisualEditor gerst tað primera rættingar markamótið?
 * Meðan VisualEditor gerst standard fyri umhvørvið har man rættar, so verður ein máti at rætta undirliggjandi “kelduna” framhaldandi til staðar. Tað eru ongar ætlanir um at taka burtur “Rætta keldu” møguleikan.


 * Eru tit ikki bangin fyri at hetta møguliga fer at økja um herverk/vandalismu?
 * Eitt av endamálunum við tí tilvildarligt-valdu royndini sum er gjørd í juni er at finna útav júst hasum. Um vit tosa realistisk, so halda vit, at tey sum hava í hyggju at gera herverk her mest sannlíkt, so gera tey tað longu frammanundan. Tað er líka so skjótt (um ikki skjótari) at trýsta á “Rætta” knøttin og sletta alt innihald á einari síðu, sum tað er at gera tað sama við at nýta VisualEditor.


 * Virkar VisualEditor saman við Wikisource's ProofreadPage ella við fyrimyndum hjá Wiktionary og øðrum funksjónum sum Wikipedia ikki hevur?
 * VisualEditor virkar í løtuni bert á Wikipedia síðum, men hann er framleiddur soleiðis, at hann er fleksibul nokk til at kunna verða brúktur á teimum flestu Wikimedia síðunum. Í seks-mánaða tíðarskeiðnum frá tí at VisualEditor gjørdist virkin á Wikipedia og síðan til systirverkætlanar síður, so fara mennarar at arbeiða við at tryggja at VisualEditor virkar væl saman við funksjónum, sum eru serligar fyri systir-síðurnar.


 * Kann eg innstallera VisualEditor á mína persónligu wiki uttanfyri Wikimedia?
 * Ja, men undir tínari egnu ábyrgd. VisualEditor og Parsoid víðkanir eru tøkar til at taka niður til download men tey eru enn á royndarstøði. Um tú innstallerar og brúkar tey, vinarliga lat okkum so frætta hvat ið virkaði og hvat ið ikki virkaði in bugzilla.


 * Where do I go to learn more about using VisualEditor?
 * Please see the VisualEditor User guide.


 * Mín spurningur er ikki her. Hvar kann eg spyrja?
 * Tú kanst spyrja á VisualEditor afturmeldingarsíðuni á tínari wiki (sí yvirlitið á Wikidata) ella á høvuðs afturmeldingarsíðuni á mediawiki.org.